Diari Oficial de la Generalitat Valenciana


Sumari del DOGV 9085, del 17-05-2021 (2021/4049)

RESOLUCIÓ de 16 d'abril de 2021, de la Direcció General de Qualitat i Educació Ambiental, per la qual s'ordena la publicació de la declaració d'impacte ambiental corresponent a l'expedient 72/19-AIA Elda.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9085

Data del DOGV
:   17-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/4049


Data del document
:   16-04-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Elda
    * impacte ambiental

RESOLUCIÓ de 16 d'abril de 2021, de la Direcció General de Qualitat i Educació Ambiental, per la qual s'ordena la publicació de la declaració d'impacte ambiental corresponent a l'expedient 72/19-AIA Elda. [2021/4049]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 72/19-AIA Elda.  
  
  
«Declaració d'impacte ambiental  
Expedient: 072-2019-AIA.  
Títol: comerç major de ferralla de rebuig i altres residus no perillosos i perillosos (incloent-hi RAEE).  
Òrgan substantiu: Ajuntament d'Elda.  
Promotor: Recuperaciones las Treserres, SL.  
Localització: carretera de Sax, 22, Elda (Alacant).  
  
Objecte i descripció del projecte  
Segons la documentació remesa per l'Ajuntament, l'objecte del projecte és la tramitació de la llicència ambiental per a l'activitat de «comerç a l'engròs de ferralla de rebuig i altres residus no perillosos i perillosos, incloent-hi residus d'aparells elèctrics i electrònics (RAEE)» d'acord amb el que s'estableix en la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana.  
Per Resolució d'11 d'agost de 2017, l'ajuntament concedeix el canvi de titularitat a favor de Recuperaciones las Treserres, SL.  
No obstant això, no hi ha antecedents en la base de dades d'aquest servei que indiquen que l'activitat va ser sotmesa al procediment d'avaluació d'impacte ambiental.  
El promotor sol·licita a l'Ajuntament la llicència de l'activitat el 19 de gener de 2018.  
Segons el projecte, l'activitat es desenvoluparà en una nau industrial ja construïda situada a la carretera de Sax, número 22, del terme municipal d'Elda (Alacant). Es tracta d'una nau coberta, d'estructura metàl·lica, coberta lleugera no transitable, tancaments de formigó i solera de formigó. L'accés principal es farà per la façana davantera a la carretera de Sax. El local disposa d'una superfície útil de 817 m² distribuïts en planta baixa i entresolat. Es distingiran les zones següents: pesatge i classificació, magatzem de palets, bàscula de camions, zona de pas, vestíbul, oficina, lavabo i vestidor i les diferents zones d'emmagatzematge de residus (plàstic, bateries-piles usades, alumini, paper-cartó, RAEE, residus de pell adobada, ferralla llarga, ferralla curta i metalls no fèrrics). La distribució es detalla en els plànols. Disposa dels serveis d'aigua potable, subministrament d'energia elèctrica i connexió al clavegueram municipal.  
Procés industrial.  
Segons el projecte, en l'activitat es tractaran residus perillosos (RP), residus no perillosos (RNP) i RAEE, sense dur a terme cap tipus de procés industrial que implique la transformació de matèries primeres. Els residus seran de procedència domèstica, comercial o industrial. Els processos realitzats seran:  
a) Operacions de valorització de residus R12 (classificació, agrupament i desmuntatge). Es tractaran RNP dels tipus de ferralla, paper/cartó, plàstic, fusta i pell ja adobada. El procés de gestió comprendrà les fases: 1. Admissió; 2. Pesatge, control i registre; 3. Classificació i desmuntatge, si escau (en residus metàl·lics); 4. Emmagatzematge temporal, i 5. Retirada per empreses autoritzades.  
La codificació dels residus per als quals se sol·licita la corresponent autorització administrativa, segons la Decisió de la Comissió, de 18 de desembre de 2014, per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, és la següent:  
- 04 01 09 Residus de confecció i acabat.  
- 07 02 13 Residus de plàstic.  
- 12 01 01 Llimadures i borumballes de metalls ferris.  
- 12 01 02 Pols i partícules de metalls ferris.  
- 12 01 03 Llimadures i borumballes de metalls no ferris.  
- 12 01 04 Pols i partícules de metalls no ferris.  
- 12 01 05 Borumballes i rebaves de plàstic.  
- 15 01 01 Envasos de paper i cartó.  
- 15 01 02 Envasos de plàstic.  
- 15 01 03 Envasos de fusta.  
- 15 01 04 Envasos metàl·lics.  
- 16 01 17 Metalls ferris.  
- 16 01 18 Metalls no ferris.  
- 16 06 04 Piles alcalines (excepte 16 06 03).  
- 16 06 05 Altres piles i acumuladors.  
- 17 02 03 Plàstic.  
- 17 04 01 Coure, bronze, llautó.  
- 17 04 02 Alumini.  
- 17 04 03 Plom.  
- 17 04 04 Zinc.  
- 17 04 05 Ferro i acer.  
- 17 04 06 Estany.  
- 17 04 07 Metalls mesclats.  
- 17 04 11 Cables diferents dels especificats en el codi 17 04 10.  
- 19 12 01 Paper i cartó.  
- 19 12 02 Metalls ferris.  
- 19 12 03 Metalls no ferris.  
- 19 12 04 Plàstic i cautxú.  
- 20 01 01 Paper i cartó.  
- 20 01 39 Plàstic.  
- 20 01 40 Metalls.  
Els RNP fèrrics i de plàstic s'emmagatzemaran a granel, en zones delimitades per mampares o solució similar; els de fusta (palets), apilats; el paper cartó s'apilarà en contenidor autocompactador; els RPN de metalls no fèrrics, en contenidors GRG oberts; els residus de pell adobada, en contenidors flexibles, i les piles, en bidó metàl·lic o calaix de plàstic.  
b) Operacions de valorització de residus R13. Es tractaran els RP (bateries i piles) i els RAEE. Les fases del procés de gestió seran: 1. Admissió; 2. Pesatge, control i registre; 3. Emmagatzematge temporal, i 4. Retirada per empreses autoritzades. No es realitzaran operacions de desmuntatge en aquests tipus de residus. Els codis d'RP per als quals se sol·licita la corresponent resolució administrativa són els següents:  
- 16 06 01\* Bateries de plom.  
- 16 06 02\* Acumuladors de Ni-Cd.  
- 16 06 03\* Piles que contenen mercuri.  
- 16 06 04 Piles alcalines (excepte 16 06 03).  
- 16 06 05 Altres piles i acumuladors.  
- 20 01 33\* Bateries i acumuladors especificats en els codis 160601, 160602 o 160603 i bateries i acumuladors sense classificar que contenen aqueixes bateries.  
Els RAEE que es gestionen pertanyeran a les fraccions 1, 4, 5 i 6 d'acord amb la classificació establida en la taula 1 de l'annex VIII del Reial decret 110/2015, de 20 de febrer, sobre RAEE.  
L'emmagatzematge es realitzarà segons els tipus de residus, en bidons de plàstic o en contenidors homologats.  
La maquinària que s'emprarà consistirà en: bàscula de plataforma per a vehicles industrials, bàscula de plataforma per a xicotets formats, pont grua, guillotina i eines manuals.  
La capacitat màxima d'emmagatzematge estimada per a la instal·lació és d'11,6 t d'RNP combustibles (paper, plàstic, fusta, pell adobada [?]), 15 t d'RNP no combustibles (ferralles), 5 t d'RP (bateries i piles) i 1 t d'RAEE.  
L'activitat funcionarà dins de la franja horària diürna.  
  
Tramitació administrativa  
El 8 de juliol de 2019 va entrar, per via postal, en el Registre d'Entrada de la Conselleria d'Agricultura, Medi Ambient, Canvi Climàtic i Desenvolupament Rural, un ofici de l'Ajuntament d'Elda on remetia l'expedient d'avaluació d'impacte ambiental ordinària de l'activitat de referència. S'adjuntava el document tècnic del projecte, l'estudi d'impacte ambiental (d'ara en avant, EIA) i l'expedient administratiu que incloïa el certificat de compatibilitat urbanística, el certificat d'informació pública i justificació que amb data 11 d'agost de 2017 es va transmetre al promotor la llicència per a l'activitat de comerç menor de ferralla i rebutjos en el mateix local.  
El 16 de gener de 2020 es va requerir al promotor, a través de l'òrgan substantiu, informació addicional relativa a l'EIA. El requeriment es va esmenar el 28 de gener de 2020 amb l'aportació, a través de la plataforma de gestió tàctica, de l'EIA modificat. El 6 de març de 2020, l'Ajuntament va reiterar l'enviament de la documentació per via postal.  
El certificat d'informació pública indica que l'expedient s'ha sotmés a informació pública per un període de 30 dies, mitjançant notificació personal als veïns confrontants, publicació en el tauler d'edictes de l'Ajuntament, en la seu electrònica i publicació en el Butlletí Oficial de la Província d'Alacant número 92, de data 16 de maig de 2019, sense que s'hagen presentat al·legacions sobre aquest tema.  
  
Consideracions ambientals  
S'ha consultat el visor cartogràfic de la Generalitat i no s'observen afeccions a elements naturals ressenyables. L'activitat se situarà en sòl urbà residencial i l'ús sol·licitat és compatible amb el planejament urbanístic i amb les ordenances municipals relatives a aquest, d'acord amb el certificat de compatibilitat urbanística.  
L'EIA no desenvolupa altres alternatives tècnicament viables quant a la ubicació del projecte. Considera les opcions de no realització de l'activitat o la seua implantació en un altre emplaçament sobre sòl no urbanitzable. Justifica la solució proposada perquè es troba en una zona completament urbanitzada industrial. Encara que, segons el visor cartogràfic, la qualificació del sòl és residencial, s'admet la proposta triada per ser compatible amb el planejament urbanístic. Confrontants a l'activitat es troben a la dreta, el carrer las Nubes; a l'esquerra, una nau industrial; al fons, un edifici d'habitatges, i davant, la via pública.  
  
Segons l'EIA, les afeccions ambientals associades al projecte seran mínimes a causa de les característiques del procés productiu sense transformació dels materials i la ubicació en sòl urbà consolidat. Les principals afeccions ambientals associades a la fase de funcionament seran:  
  
1. A l'atmosfera:  
Segons el projecte no es produiran fums, olors, gasos, boires ni pols en suspensió a causa del funcionament normal de l'activitat. No existiran xemeneies de grups electrògens ni maquinària fixa amb motors de combustió interna. La ventilació natural permetrà una circulació d'aire que mantindrà les condicions adequades, i s'obtindrà una renovació constant de l'atmosfera.  
Segons l'EIA, les emissions difuses a causa de la càrrega descarrega i manipulació de residus no tindran efectes significatius en el medi ambient perquè tota l'activitat es desenvoluparà en una nau tancada i pavimentada. Els residus en estat pulverulent s'emmagatzemaran en la zona més allunyada de la porta de la nau. La possibilitat de trencaments en RAEE amb un contingut de gasos fluorats es considera com a accident puntual que no tindrà efectes significatius en el medi ambient, llevat que foren reiterats.  
Respecte a la contaminació acústica, l'activitat únicament serà susceptible de produir molèsties originades per les fonts de soroll generades durant les descàrregues de residus en el moment de la recepció. El projecte inclou un estudi acústic que justifica que l'aïllament acústic produït pels elements constructius del local és suficient per a complir l'ordenança municipal en matèria de sorolls, tenint en compte que l'horari de funcionament de l'activitat és diürn. Com a mesures preventives i correctores per a minimitzar aquest impacte proposa: respectar els límits establits en la normativa municipal de protecció contra sorolls i vibracions; realitzar auditories acústiques mitjançant entitats col·laboradores a l'inici de l'activitat i cada 5 anys, d'acord amb el que s'estableix en la normativa vigent, i executar les operacions de càrrega i descàrrega amb la mínima brusquedat, i emprar elements d'amortiment sobre el paviment i el vehicle de transport.  
  
Les mesures preventives proposades s'ampliaran en els aspectes següents:  
- Amb la finalitat d'evitar molèsties al veïnat, les operacions de càrrega i descàrrega de materials es realitzaran en tot cas a l'interior del local, amb aquesta finalitat la instal·lació ha de disposar d'un gual que garantisca l'accés al local dels vehicles de transport de residus durant el funcionament de l'activitat.  
- Es vigilaran i extremaran les precaucions en els processos de càrrega i descàrrega d'RAEE per a evitar colps que poden originar trencaments i alliberament dels fluids hi continguts.  
- A aquestes consideracions convé afegir que, per realitzar operacions de tractament de residus, l'activitat podria estar inclosa en l'annex del Reial decret 100/2011, pel qual s'actualitza el catàleg d'activitats potencialment contaminadores de l'atmosfera, encara sense grup assignat. El titular ha de complir, si escau, les obligacions establides en la Llei 34/2007, de 15 de novembre, de qualitat de l'aire i protecció de l'atmosfera i d'altra normativa que li siga aplicable.  
  
2. A les aigües i al sòl:  
Segons l'EIA, les aigües residuals seran d'origen sanitari, procedents dels vestidors i lavabos que abocaran a la xarxa municipal de clavegueram sense que siga necessària la seua depuració prèvia. No es generaran aigües pluvials contaminades amb substàncies perilloses perquè tota l'activitat es realitzarà a cobert. Com a mesures preventives i correctores proposa:  
- Totes les zones d'emmagatzematge i valoració de residus estaran dotades amb solera de formigó armat. La zona d'emmagatzematge d'RP disposarà de la solera impermeabilitzada i disposarà de material absorbent per a la recollida de vessaments i equips per a la recollida de l'absorbent contaminat.  
- La zona d'emmagatzematge d'RAEE s'ajustarà als requisits tècnics del Reial decret 110/2015. A més de paviment impermeabilitzat, estarà proveïda d'un sistema de recollida de vessaments i abocaments accidentals per gravetat.  
- Els abocaments produïts després d'una fuga, vessament o accident, així com els residus procedents d'operacions de manteniment, reparació o neteja de les instal·lacions, maquinària o depòsits, seran controlats, recollits i gestionats d'acord amb la seua naturalesa per empresa autoritzada. S'ha establit un protocol per a la gestió dels vessaments accidentals. En aquest es preveu la disponibilitat de material absorbent a bastament per a procedir a la recollida immediata dels abocaments accidentals que puguen produir-se. Una vegada utilitzat, aquest material es tractarà com a residu generat per l'activitat i s'entregarà a gestor autoritzat d'acord amb la naturalesa de l'abocament.  
  
A aquestes mesures cal afegir que la zona d'emmagatzematge de bateries disposarà de contenidors específics amb equip de neutralització de l'electròlit. A més, disposarà d'algun producte neutralitzador d'àcids (bicarbonat sòdic), per a ser utilitzat en cas de vessament, el qual una vegada utilitzat es gestionarà com a residu generat per l'activitat.  
  
3. Vegetació, fauna, sòl, població i medi socioeconòmic.  
Segons l'EIA, els possibles impactes que l'activitat puga exercir sobre la fauna, flora o paisatge, no es consideren rellevants, per tractar-se d'un polígon industrial completament urbanitzat. L'accés als terrenys estudiats té lloc a través de la xarxa viària existent, sense necessitat d'executar nous accessos. L'activitat se situarà en una zona en la qual són compatibles els usos residencial i industrial, ja que s'intercala entre edificis d'habitatges amb centres industrials. No comportarà impactes significatius en el paisatge existent, ja que s'emplaçarà a l'interior d'una nau industrial ja existent, amb característiques constructives i estètiques coherents amb les de la resta d'edificacions. Únicament es podria originar un impacte visual si els residus es depositaren en l'exterior de la nau o en la via pública, situació que no es preveu en aquest projecte i que s'adoptaran les mesures per a evitar-ho.  
La implantació de l'activitat és compatible i viable econòmicament a causa de l'escassetat d'activitats de gestió de residus ja autoritzades en la localitat d'Elda i les possibles aportacions des de termes municipals veïns. Contribuirà a un desenvolupament sostenible perquè suposa un estalvi de matèries primeres pel retorn dels materials reciclats, alhora que disminueix la quantitat de residus amb destinacions incontrolades. Això, juntament amb la creació de llocs de treball, justifiquen que l'activitat tindrà un impacte socioeconòmic positiu.  
4. Risc sísmic.  
Segons l'EIA, quant al mapa d'isosistes màximes, la zona estudiada està situada dins de l'àrea delimitada entre les isosistes màximes absolutes de VII i VIII, en l'escala MSK, per tant, es pot considerar com una zona de risc sísmic alt, i és aplicable de la norma de construcció sismorresistent NCSRE-02.  
5. Gestió de residus  
El promotor sol·licitarà a la conselleria competent la corresponent autorització com a gestor d'aquests residus d'acord amb l'article 27 de la Llei 22/2011, de 28 de juliol, de residus i sòls contaminats. Tots els residus esmentats, incloent-hi les fraccions resultants del tractament, se cediran a empreses autoritzades per la conselleria competent amb una periodicitat que no excedirà el termini previst en l'article 20.4 de la Llei 22/2011. La gestió dels RAEE es farà segons el que s'estableix en el Reial decret 110/2015, de 20 de febrer, sobre RAEE. S'emmagatzemaran per separat els RAEE destinats a preparació per a la reutilització.  
  
La gestió dels residus generats per l'activitat, assimilables als domèstics, es realitzarà d'acord amb les ordenances municipals. En el cas que es generen residus perillosos pel condicionament de la ferralla que no puguen ser retirats pel servei municipal, seran depositats en un contenidor independent convenientment identificat, a l'interior de la nau i es retiraran per un gestor autoritzat.  
  
Respecte dels codis de residus per als quals se sol·licita la resolució administrativa com a gestor, cal indicar que els residus admesos en l'activitat seran els relacionats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no corresponga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
  
Cal obtindre de l'òrgan competent en matèria de residus les corresponents autoritzacions i inscripció en el registre general de gestors autoritzats de residus de la Comunitat Valenciana per al desenvolupament de l'activitat a la Carretera de Sax, 22, Elda (Alacant), la qual s'haurà d'adaptar a les condicions que aquest òrgan establisca.  
El promotor disposarà de compromisos d'acceptació de residus per gestors autoritzats per a la totalitat dels residus generats per aquesta activitat, incloent-hi els residus rebutjats (que en cap cas romandran en la via pública) i els provinents del manteniment i neteja de les instal·lacions la gestió dels quals no siga competència dels serveis municipals. Els compromisos han d'especificar l'adreça del centre, a la Carretera de Sax, 22, Elda (Alacant), han d'estar permanentment en vigor i han d'estar a la disposició de l'autoritat ambiental competent.  
  
Programa de vigilància ambiental  
L'EIA incorpora un programa de vigilància ambiental amb un conjunt de procediments per al control del compliment de les mesures protectores i correctores establides. En aquest, s'estableixen inspeccions per a controlar el bon estat del paviment, dels recipients de contenció d'RP i del sistema de recollida de vessaments i de les operacions de càrrega i descàrrega d'RAEE que continguen gasos fluorats. S'han de complir les obligacions d'informació a la conselleria legalment establida. S'han de registrar i conservar durant un període no inferior a cinc anys les memòries anuals i la documentació pertinent com a gestor de residus. S'ha de mantindre un llibre de control d'emissions de soroll en el qual s'inclouran els informes de les auditories acústiques. Respecte a la vigilància i control de l'abocament d'aigües residuals, cal respectar el que disposen l'organisme competent i l'Ajuntament d'Elda.  
  
D'aquest programa de vigilància ambiental, cal portar un registre documentat que inclourà el resultat dels controls i autocontrols periòdics establits en aquesta resolució i els legalment exigibles. La documentació estarà a la disposició de les autoritats competents.  
  
Consideracions jurídiques  
- El projecte ha sigut sotmés al procediment d'avaluació d'impacte ambiental ordinària per estar inclòs en l'apartat 6.c2 «Altres d'instal·lacions de desballestament i/o emmagatzematge de ferralla», de l'annex I del Decret 162/1990, de 15 d'octubre, del Consell de la Generalitat, pel qual s'aprova el reglament per a l'execució de la Llei 2/1989, de 3 de març, d'impacte ambiental, i modificat pel Decret 32/2006, de 10 de març, d'acord amb el que es disposa en l'article 7.1 de la Llei 21/2013, de 9 de desembre, d'avaluació ambiental.  
- L'expedient ha observat el tràmit d'avaluació d'impacte ambiental ordinària previst en la secció 1a, capítol II del títol II de la Llei 21/2013, de 9 de desembre, i en les altres disposicions que li són d'aplicació.  
  
- El Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, atribueix a la Direcció General de Qualitat i Educació Ambiental la competència sobre avaluació d'impacte ambiental de projectes. Mitjançant la Resolució de 9 d'agost de 2019, el director general de Qualitat i Educació Ambiental delega la competència d'avaluació d'impacte ambiental de projectes en el director general de Medi Natural i d'Avaluació Ambiental.  
Per tot això, es formula la següent resolució:  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que li siguen aplicables, l'activitat de «Comerç major de ferralla de rebuig i altres residus no perillosos i perillosos (incloent-hi RAEE)» el titular de la qual és Recuperaciones las Treserres, SL, situada a la carretera de Sax, 22, del terme municipal d'Elda (Alacant), sempre que es desenvolupe d'acord amb el que s'estableix en l'estudi d'impacte ambiental, el projecte tècnic i l'altra documentació que constitueix l'expedient avaluat, així com els condicionants establits a continuació:  
1. Els residus admesos en l'activitat hauran de ser els allistats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no corresponga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
2. Cal obtindre de l'òrgan competent en matèria de residus les corresponents autoritzacions i inscripció en el Registre General de Gestors Autoritzats de Residus de la Comunitat Valenciana per al desenvolupament de l'activitat a la carretera de Sax, 22, Elda (Alacant), i aquesta s'haurà d'adaptar a les condicions que aquest òrgan establisca.  
3. El promotor ha de disposar de compromisos d'acceptació de residus per gestors autoritzats per a la totalitat dels residus generats per aquesta activitat, incloent-hi els residus rebutjats (que en cap cas romandran en la via pública) i els provinents del manteniment i neteja de les instal·lacions la gestió dels quals no siga competència dels serveis municipals. Els compromisos hauran d'especificar l'adreça del centre, a la carretera de Sax, 22, Elda (Alacant), estar permanentment en vigor i estar a la disposició de l'autoritat ambiental competent.  
4. Les operacions de càrrega i descàrrega de materials es realitzaran en tot cas a l'interior del local, per a això la instal·lació ha de disposar d'un gual que garantisca l'accés en qualsevol moment dels vehicles encarregats del transport dels residus.  
5. S'hauran de vigilar i extremar les precaucions en els processos de càrrega i descàrrega d'RAEE i evitar colps que pogueren donar lloc a trencaments i alliberament dels fluids hi continguts.  
6. La zona d'emmagatzematge de bateries disposarà de contenidors específics amb equip de neutralització de l'electròlit. A més, disposarà d'algun producte neutralitzador d'àcids (bicarbonat sòdic), per a ser utilitzat en cas de vessament, el qual una vegada utilitzat es gestionarà com a residu generat per l'activitat.  
7. S'haurà de portar un registre documentat del programa de vigilància ambiental que incloga el resultat dels controls i autocontrols periòdics establits en aquesta resolució i els legalment exigibles. La documentació estarà a la disposició de les autoritats competents.  
8. Les condicions d'aquesta declaració d'impacte ambiental podran modificar-se quan hi concórrega qualsevol de les circumstàncies previstes en l'article 44 de la Llei 21/2013, de 9 desembre, d'avaluació ambiental.  
9. Qualsevol modificació del projecte serà objecte d'avaluació ambiental quan siga un cas exigit per la normativa sectorial d'avaluació ambiental vigent en l'àmbit de la Comunitat Valenciana, i s'aplicarà el procediment d'avaluació d'impacte ambiental previst en aquesta.  
  
Segon  
La declaració d'impacte ambiental no serà objecte de cap recurs sense perjudici d'aquells que, si escau, siguen procedents en via administrativa i judicial contra l'acte pel qual s'autoritza el projecte.  
  
Tercer  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que es disposa en l'article 41.3 de la Llei 21/2013, de 9 de desembre, d'avaluació ambiental, modificada per la Llei 9/2018, de 5 de desembre.  
La regulació de la vigència d'aquesta declaració d'impacte ambiental serà l'establida en l'article 43 de la Llei 21/2013.  
  
València, 25 d'agost de 2020.- El director general de Medi Natural i d'Avaluació Ambiental (p. d. R 09.08.2019 del director general de Qualitat i Educació Ambiental; DOGV 8614, 16.08.2019): Benjamín Pérez Rocher.»  
  
València, 16 d'abril de 2021.- El director general de Qualitat i Educació Ambiental: Joan Piquer Huerga.